Antaŭ du semajnoj, la 28an de decembro, aperis la vintra (laŭ la nordhemisfera vidpunkto) eldono de la ĉiusezona almanako La Ondo de Esperanto (LOdE, 2021, No310), la lasta en la jarkolekto 2021. Ĝi estas rekorde ampleksa – 137-paĝa. Entute, dum 2021 aperis kvar Ondoj kun sume 522 paĝoj (122 + 136 + 127 + 137 paĝoj), aŭ ĉ. 44 paĝoj ĉiumonate. Sur la decembraj paĝoj (legeblaj laŭ la normoj “pdf” kaj “ePub”) estas pli ol kvindek tekst(et)oj kaj multaj ilustraĵoj.
#000001
Kiel kutime, ĉe la jarŝanĝo en La Ondo de Esperanto aperas informoj pri la Esperantisto de la Jaro. Halina Gorecka, kiu ricevis ĉi tiun honoran titolon en 2021, respondas la demandojn pri siaj vivo kaj agado kaj pri la movado ĝenerale de la Onda vicredaktoro Paweł Fischer-Kotowski.
#000002